เติมด่วน! PTT-BCP ขึ้นราคาน้ำมันดีเซลลิตรละ 30 สต. มีผลพรุ่งนี้
เติมด่วน! PTT-BCP ขึ้นราคาดีเซลลิตรละ 30 สต. มีผลพรุ่งนี้ ส่วนกลุ่มเบนซิน-แก๊สโซฮอล์คงเดิม
26 ก.ย. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ประกาศปรับขึ้นราคาขายปลีกน้ำมันดีเซล 30 สตางค์/ลิตร แต่ยังคงราคาน้ำมันกลุ่มเบนซิน และแก๊สโซฮอล์ในระดับเดิม โดยให้มีตั้งแต่วันพรุ่งนี้ (27 ก.ย.) เวลา 05.00 น.
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.56 บาท, แก๊สโซฮอล์ 95 ลิตรละ 27.45 บาท, แก๊สโซฮอล์ 91 ลิตรละ 27.18 บาท, E20 ลิตรละ 24.94 บาท, E85 ลิตรละ 20.24 บาท ส่วนดีเซล ลิตรละ 25.79 บาท (ราคานี้ยังไม่รวมภาษีท้องที่ของแต่ละจังหวัด)